Jamie Bell
Andrew James Matfin "Jamie" Bell (14. mart 1986. godine) je engleski glumac. Najpoznatiji po ulogama u filmovima Billy Elliot (2000) za koju je dobio BAFTA nagradu za najboljeg glumca, King Kong (2005) i The Adventures of Tintin (2011).

Biografija 
Bell je rođen u Billinghamu u Engleskoj gdje je odrastao sa svojom majkom Eileen i starijom sestrom Kathryn, nakon što ih je otac napustio. Pohađao je Northfield School i Stagecoach Theatre School.

Karijera 
2001. godine Bell je izabran za počasnog predsjednika žirija Giffoni Film Festivala. Na filmu je debitirao 2000. godine sa ulogom Billy Elliota, nakon čega slijede uloge u filmovima Nicholas Nickleby iz 2002. godine u kojem glumi mladog šepavog slugu Smikea, mladog vojnika u Deathwatch, odbjeglog tinejđera u Undertow. 2005. godine dobija ulogu u Jacksonovom filmu King Kong. Za glavnu ulogu u filmu Hallam Foe nominiran je za BAFTA Scotland Award za najboljeg glumca.

2008. godine se pojavljuje u naučno fantastičnom filmu Jumper i u drami o Drugom svjetskom ratu Defiance sa Danielom Craigom. 2011. godine radi na filmu The Adventures of Tintin.

Privatni život 
2005. godine pojavljuje se sa glumicom Evan Rachel Wood u muzičkom videu Wake Me Up When September Ends američkog benda Green Day. Par se rastao 2006. godine. Pet godina kasnije, u ljeto 2011. potvrđeno je da su ponovo zajedno. Par se vjenčao na maloj svečanosti 30. oktobra 2012. godine.

Filmografija

Reference

Vanjski linkovi 
 Jamie Bell Twitter
 Jamie Bell IMDb

Britanski filmski glumci
Dobitnici BAFTA-e